CELEX: 62010TO0573
Language: sl
Date: 2012-03-08 00:00:00
Title: Sklep Splošnega sodišča (drugi senat) z dne 8. marca 2012. # Octapharma Pharmazeutika Produktionsgesellschaft mbH proti Evropski agenciji za zdravila (EMA). # Zdravila za uporabo v humani medicini - Sprememba glavne dokumentacije o plazmi (DPP) - Pristojbine, dolgovane EMI - Akt, ki posega v položaj - Povsem potrdilni akt - Očitna nedopustnost. # Zadeva T-573/10.

Sklep Splošnega sodišča (drugi senat) z dne 8. marca 2012 – Octapharma Pharmazeutika proti EMA
      (Zadeva T‑573/10)
      „Zdravila za uporabo v humani medicini – Sprememba glavne dokumentacije o plazmi (DPP) – Pristojbine, dolgovane EMA –Akt, ki posega v položaj – Predvsem potrdilni akt – Očitna nedopustnost“
      1.                     Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Akti, ki spreminjajo pravni položaj
            tožeče stranke – Upravna potrditev pristojbin, dolgovanih Evropski agenciji za zdravila – Izključitev (člen 263 PDEU; Uredba
            Sveta št. 297/95, člen 10(1)) (Glej točke od 32 do 35.)
      2.                     Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Akti, ki spreminjajo pravni položaj
            tožeče stranke – Račun Evropske agencije za zdravila, na katerem je naveden točen znesek pristojbin, dolgovanih za obravnavo
            zahtev za spremembo pogojev dovoljenja za dajanje na trg, in določen datum zapadlosti – Dopis agencije, v katerem je zahteva
            za znižanje pristojbin zavrnjena – Vključitev (člen 263 PDEU; Uredba Komisije št. 2343/2002, člena 53(2) in (3) in 57(1))
            (Glej točke od 37 do 45 in 51.)
      3.                     Postopek – Roki za pritožbe – Prekluzija – Opravičljiva zmota – Pojem – Neobstoj pravnega sredstva zaradi dopisa Evropske
            agencije za zdravila, s katerim je zadevno osebo obvestila o podrobnih pravilih vložitve zahteve za znižanje pristojbin, ki
            so dolgovane tej agenciji – Izključitev (člen 263, šesti odstavek, PDEU) (Glej točke od 47 do 49.)
      4.                     Ničnostna tožba – Tožba, vložena zoper odločitev o potrditvi prejšnje odločitve, ki se ni izpodbijala pravočasno – Nedopustnost –
            Pojem potrditvene odločitve – Odločba, v kateri se sklicuje na pravno podlago prejšnje odločitve in je obravnavan nov argument,
            ki je bil predložen precej po izteku roka za pritožbo zoper prejšnjo odločbo – Vključitev (člen 263 PDEU) (Glej točke od 54
            do 60.)
      Predmet
      
         
               Predlog za razglasitev ničnosti dopisa z dne 21. oktobra 2010 (EMA/643425/2010), s katerim naj bi Evropska agencija za zdravila
                  (EMA) tožeči stranki zavrnila povrnitev zneska v višini 180.700 EUR, kar ustreza razliki med tem, kar ji je tožeča stranka
                  plačala iz naslova pristojbin za preučitev sprememb pogojev dovoljenja za dajanje zdravil za uporabo v humani medicini in
                  zdravil za uporabo v veterinarski medicini na trg, in tem, kar naj bi ji po mnenju tožeče stranke morala plačati.
               
            Izrek
      
         
                  1.
               
               
                  
               
               
                  	Tožba se zavrne.
               
            
         
                  2.
               
               
                  
               
               
                  	Octapharma Pharmazeutika Produktionsgesellschaft mbH se naloži plačilo stroškov.